**ČASŤ č. 2**

***Návrh***

**Zmluva o dielo**

**ZMLUVA O DIELO**

*uzatvorená podľa § 536 a nasl. Obchodného zákonníka č. 513/1991 Zb.*

*Číslo zmluvy:* ***2021/XX***

# ZMLUVNÉ STRANY

**Objednávateľ** : **INFINITY GROUP a.s.**

Adresa : Pstruša 813, 962 02 Pstruša

Zastúpený : Ing. Tomáš Pilát – predseda predstavenstva

IČO : 43970630

IČ DPH : SK2022536835

Obchodný register : okr. súd B. Bystrica, odd: Sa, vl. č.:923/S

**Zhotoviteľ** :

Adresa :

Zastúpený :

Oprávnený k podpisu :

IČO :

IČ DPH :

Banka: :

Obchodný register

# PREDMET ZMLUVY

Predmetom zmluvy je záväzok zhotoviteľa dodať objednávateľovi dielo, pozostávajúce z programového vybavenia, technického vybavenia a súvisiacich služieb pre prevádzku jeho spoločnosti v znení ďalších dojednaní.

## Špecifikácia dodávky diela

Podrobná technická špecifikácia je uvedená v prílohe č. 1 tejto zmluvy a je totožná s podrobnou technickou špecifikáciou predloženou v ponuke zhotoviteľa v rámci obstarávania na predmet zákazky: Inovácia procesu- Kyber-fyzikálny systém.

## Podmienky užívanie licencií, licenčné dojednania

Udelenie práva na užívanie licencií dodaného software je špecifikované v licenčnej zmluve – príloha č. 2 tejto zmluvy.

## Miesto vykonania diela

Miestom vykonania diela je INFINITY GROUP a.s., Pstruša 813, Vígľaš 962 02.

# CENA A PLATOBNÉ PODMIENKY

## Cena diela

Cena za dodávku predmetu zmluvy v rozsahu čl. 2. tejto zmluvy je stanovená dohodou zmluvných strán v zmysle zákona č. 18/1996 Zb. o cenách, nasledovne:

Celková cena diela podľa predmetu tejto zmluvy dohodnutá obidvoma zmluvnými stranami je **xxxxx,-€** (slovom xxxxxxxxxxxxxxxxxxxxxxxxxxxxxxxxxxxxxxxxxxx EUR).

Kalkulácia ceny je položkovite rozpísaná v prílohe č. 3 tejto zmluvy, ktorá je neoddeliteľnou súčasťou tejto zmluvy. Cena diela uvedená v bode 3.2 je dohodnutá ako pevná cena, v ktorej sú zahrnuté všetky náklady zhotoviteľa na vykonanie diela v rozsahu funkcionality diela určenej v prílohe 1 k tejto zmluvy.

## DPH

Všetky vyššie uvádzané ceny sú bez DPH,

K uvedeným cenám bude zhotoviteľ fakturovať DPH vo výške platnej v čase plnenia zmluvy.

## Platnosť ceny

Ceny sú kalkulované podľa slovenskej legislatívy platnej k XXXXXXX. Prípadná zmena tejto legislatívy môže byť po predchádzajúcej písomnej dohode zmluvných strán pri fakturácii zohľadnená.

## Splatnosť faktúr

Pokiaľ nie je inak dohodnuté touto zmluvou, splatnosť faktúr si obidve strany stanovili na 60 dní odo dňa ich doručenia objednávateľovi. Faktúry budú vystavené nasledovne:

* 20% po nadobudnutí účinnosti tejto zmluvy zmluvy
* 20% po prevzatí systému RTLS
* 20% po prevzatí APS a nestingového sw
* 40% po protokolárnom odovzdaní diela.

# ČAS PLNENIA - ČASOVÝ HARMONOGRAM

## Čas dodávky

Dodávku diela podľa predmetu zmluvy si obidve zmluvné strany dohodli **do 15 mesiacov** odo dňa vystavenia záväznej písomnej objednávky po nadobudnutí účinnosti tejto zmluvy.

Záväzný postup uvedenia do prevádzky a súvisiacich dodávok vypracuje zhotoviteľ v súčinnosti s objednávateľom do 10 dní od podpisu tejto zmluvy. Zhotoviteľ začne analytické a práce súvisiace s uvedením do prevádzky ihneď po nadobudnutí účinnosti tejto zmluvy.

**4.3**

O odovzdaní diela bude spísaný preberací protokol.

# PRÁVA A POVINNOSTI ZMLUVNÝCH STRÁN

Zhotoviteľ sa zaväzuje podporovať objednávateľa pri sprevádzkovaní v dostatočnom rozsahu. Zhotoviteľ sa zaväzuje poskytovať objednávateľovi úplné, pravdivé a včasné informácie potrebné k riadnemu splneniu svojho záväzku ako aj odovzdať objednávateľovi potrebné podklady dohodnuté oprávnenými osobami v dohodnutých termínoch.

Objednávateľ sa zaväzuje vytvoriť organizačno-technické podmienky pre vznik realizačného tímu, (osoby oprávnené pre komunikáciu so zhotoviteľom s primeranými právomocami v oblasti realizácie), ktorý bude k dispozícii zhotoviteľovi počas plnenia predmetu tejto zmluvy. Podmienkami sa rozumie vytvorenie časového priestoru u vybratých pracovníkov, ako aj poskytnutie iných podmienok, pokiaľ si to bude realizácia diela vyžadovať.

Poverené osoby zo strany objednávateľa: Ing. Tomáš Pilát

Poverená osoba zo strany zhotoviteľa: xxxxxxxxxxxxxxxxxx

Zmluvné strany sú oprávnené zmeniť poverené osoby, sú však povinné zmenu písomne oznámiť druhej zmluvnej strane, a to bez zbytočného odkladu. Všetky dokumenty majúce vzťah k plneniu zmluvy, zápisy z rokovaní a dodatky k zadaniu, musia byť podpísané poverenými osobami oboch zmluvných strán alebo ich zástupcami.

Objednávateľ sa zaväzuje sprístupniť pre zhotoviteľa vlastnú inštalovanú výpočtovú techniku, programové vybavenie a lokálny a diaľkový prístup k automatizovanému aj neautomatizovanému informačnému systému v rozsahu nevyhnutnom pre riadne plnenie tejto zmluvy a poskytnúť zhotoviteľovi všestrannú súčinnosť prostredníctvom poverených osôb.

Zhotoviteľ sa zaväzuje, na vlastné náklady zabezpečiť prípojky počítačovej a elektrickej siete v dohodnutých bodoch jednotlivých pracovísk v počte, kvalite a termínoch požadovaných zhotoviteľom v záväznom postupe realizácie. Za prípadné výpadky a nekvalitu počítačovej siete zhotoviteľ nesie zodpovednosť. Táto skutočnosť bude to posudzovaná ako vada diela.

Objednávateľ sa zaväzuje, pripraviť stavebné časti jednotlivých pracovných miest v kvalite a termínoch dohodnutých v záväznom postupe realizácie.

V prípade nedodržania termínov zo strany zhotoviteľa má objednávateľ právo posunúť svoje plnenie v závislosti od týchto termínov, čo bude považované za porušenie zmluvy.

Zhotoviteľ zodpovedá len za služby ním vykonané a nezodpovedá za škody, ktoré objednávateľovi vznikli nesprávnou obsluhou inštalovaného systému, vplyvom technickej chyby počítača alebo servera, alebo iným vonkajším vplyvom a nezodpovedá za stratu údajov v prípade ich nedostatočnej ochrany.

Zhotoviteľ nie je povinný garantovať bezporuchovosť chodu predmetu zmluvy, ani poskytovať servis dohodnutý touto zmluvou vtedy, ak bude do systému urobený akýkoľvek zásah treťou stranou bez toho, aby bol zhotoviteľom písomne odsúhlasený. To neplatí v prípadoch, ak zásah neznesie odklad, alebo ak zhotoviteľ napriek riadne uskutočnenej reklamácii zo strany objednávateľa nepristúpi k odstraňovaniu vád v dohodnutej lehote.

Zhotoviteľ sa zaväzuje plniť svoje záväzky vyplývajúce z tejto zmluvy v súlade s príslušnými normami a zaväzuje sa dielo vykonať tak, aby zodpovedalo všetkým požiadavkám vyplývajúcim z všeobecne záväzných právnych predpisov a zo slovenských a európskych technických noriem.

Zmluvné strany týmto potvrdzujú, že všetky informácie, ktoré si poskytli v rámci predzmluvných vzťahov a rokovaní o tejto zmluve označili za dôverné a spadajú pod režim ustanovenia § 271 Obchodného zákonníka. Zhotoviteľ sa zaväzuje zachovávať mlčanlivosť o všetkých skutočnostiach, o ktorých sa dozvedel v súvislosti s touto zmluvou. V prípade písomne preukázateľného porušenia tejto povinnosti mlčanlivosti je zhotoviteľ povinný zaplatiť objednávateľovi pokutu vo výške 200,- € za každý jednotlivý preukázateľný prípad porušenia tejto povinnosti; nárok objednávateľa požadovať popri zaplatení zmluvnej pokuty náhradu škody v plnom rozsahu tým nie je dotknutý. Zmluvné strany sa dohodli, že povinnosť zachovávať mlčanlivosť vrátane dojednania o zmluvnej pokute bude trvať 10 rokov odo dňa ukončenia záväzkov z nej a to bez ohľadu na to, akým spôsobom bude zmluva ukončená (dohoda, výpoveď, odstúpenie od zmluvy).Zmluvné strany sa dohodli, že tento článok zmluvy nebude ukončením tejto zmluvy (a to bez ohľadu na spôsob jej ukončenia) dotknutý a ostane v takomto prípade platným a účinným. K zrušeniu povinnosti mlčanlivosti (prípadne k jej inej modifikácii) zmluvných strán počas obdobia po ukončení zmluvy môže dôjsť iba výslovnou dohodou zmluvných strán.

Zhotoviteľ sa zaväzuje, že ako pôvodca odpadu na vlastné náklady odstráni odpady vzniknuté jeho činnosťou podľa tejto zmluvy v zmysle zákona 223/2001 Z. z. o odpadoch a ostatných súvisiacich predpisoch.

Zhotoviteľ sa zaväzuje na pracovisku dodržiavať právne a ostatné predpisy k zaisteniu bezpečnosti a ochrany zdravia pri práci v rozsahu ustanovenom v Zákonníku práce a v súvisiacich predpisoch (hlavne zákon č. 124/2006 Z. z., o bezpečnosti a ochrane zdravia pri práci, a zákon č. 125/2006 Z. z., o inšpekcií práce a zmene zákona o nelegálnej práci), a tiež predpisy hygienické, požiarne a zaisťujúce ochranu životného prostredia. V prípade úrazu zamestnanca zhotoviteľa úraz vyšetrí a spíše o ňom záznam zhotoviteľ v spolupráci so zodpovedným zástupcom objednávateľa na stavbe vo veciach realizácie, alebo ním poverenou osobou a to postupom podľa zákona č. 124/2006 Z. z.

Nebezpečenstvo škody na vykonávanom diele znáša až do jeho protokolárneho odovzdania objednávateľovi zhotoviteľ.

# ZODPOVEDNOSŤ ZA ŠKODU

Zmluvné strany sa zaväzujú k vyvinutiu maximálneho úsilia na predchádzanie škodám a k minimalizácii vzniknutých škôd.

Žiadna zo zmluvných strán nezodpovedá za škodu, ktorá vznikla v dôsledku vecne nesprávneho alebo inak chybného zadania, ktoré obdržala od druhej zmluvnej strany. Žiadna zmluvná strana nie je zodpovedná za omeškanie spôsobené omeškaním s plnením záväzkov druhej zmluvnej strany.

Žiadna zo zmluvných strán nie je zodpovedná za škodu spôsobenú omeškaním druhej zmluvnej strany s jej vlastným plnením.

Žiadna zo zmluvných strán nie je zodpovedná za omeškanie spôsobené okolnosťami vylučujúcimi zodpovednosť. Za okolnosti vylučujúce zodpovednosť sa považuje prekážka, ktorá nastala nezávisle na vôli povinnej strany a bráni v splnení jej povinnosti, ak nie je možné rozumne predpokladať, že by povinná strana túto prekážku alebo jej následky odvrátila alebo prekonala a ďalej, že by v dobe vzniku prekážku predvídala. Zodpovednosť nevylučuje prekážka, ktorá vznikla v dobe, keď povinná strana bola v omeškaní s plnením svojej povinnosti alebo vznikla z jej hospodárskych pomerov. Účinky vylučujúce zodpovednosť sú obmedzené iba na dobu, pokiaľ trvá prekážka, s ktorou sú tieto povinnosti spojené.

Zmluvné strany sa zaväzujú upozorniť druhú zmluvnú stranu bez zbytočného odkladu na vzniknuté okolnosti vylučujúce zodpovednosť brániace riadnemu plneniu tejto zmluvy. Zmluvné strany sa zaväzujú k vyvinutiu maximálneho úsilia k odvráteniu a prekonaniu okolností vylučujúcich zodpovednosť.

Zhotoviteľ sa zaväzuje, na základe požiadavky objednávateľa, zaplatiť objednávateľovi zmluvnú pokutu vo výške 200,- € za každý aj začatý deň omeškania s dodaním diela v termínoch dohodnutých v bode 4.1 tejto zmluvy; právo objednávateľa domáhať sa popri zaplatení zmluvnej pokuty náhrady škody do výšky hodnoty diela tým nie je dotknuté. Objednávateľ však nemá nárok na zmluvnú pokutu za omeškanie zhotoviteľa, ktoré bolo spôsobené nesplnením povinností a záväzkov objednávaľa, ktoré pre neho vyplývajú z kapitoly 5 tejto zmluvy.

# ZODPOVEDNOSŤ ZA VADY

Zmluvné strany sa dohodli, že pre hardwarovú časť resp. pre všetky iné ako softwarové časti diela platia podmienky zodpovednosti za vady uvedené v tomto článku zmluvy. Zodpovednosť za vady v prípade softwarovej časti je upravená v osobitnej licenčnej zmluve.

Zhotoviteľ zodpovedá za vady, ktoré má dielo v čase jeho odovzdania objednávateľovi. Za vady, ktoré sa objavili po odovzdaní diela, zodpovedá zhotoviteľ vtedy, ak boli spôsobené porušením jeho povinností; tým nie sú dotknuté nároky objednávateľa zo záruky za akosť poskytnutej zhotoviteľom.

Zhotoviteľ nezodpovedá za vady diela, ktoré boli spôsobené použitím podkladov a vecí poskytnutých objednávateľom a zhotoviteľ ani pri vynaložení všetkej starostlivosti nemohol zistiť ich nevhodnosť, alebo na ňu upozornil objednávateľa a ten na ich použití trval.

V prípade ak objednávateľ zistí vady diela je povinný oznámiť ich písomne (vrátane mailovej alebo faxovej formy) zhotoviteľovi do 14 dní od ich zistenia. Zmluvné strany sa dohodli, že pre uplatňovanie vád podľa tejto zmluvy vylučujú použitie ustanovenia § 562 Obchodného zákonníka.

## 

V prípade, ak bude objednávateľ požadovať odstránenie vád opravou alebo vykonaním náhradného diela, je zhotoviteľ povinný začať s odstraňovaním vád v lehote do 48 hodín od doručenia reklamácie. Za omeškanie so splnením povinnosti uvedenej v predchádzajúcej vete je zhotoviteľ povinný zaplatiť objednávateľovi zmluvnú pokutu vo výške 200,- € za každý začatý deň omeškania; právo objednávateľa domáhať sa popri zaplatení zmluvnej pokuty náhrady škody a to v celom rozsahu tým nie je dotknuté.

Zhotoviteľ je povinný odstrániť vady podľa predchádzajúceho bodu najneskôr v lehote 3 dní odo dňa doručenia reklamácie. Za omeškanie so splnením povinnosti uvedenej v predchádzajúcej vete je zhotoviteľ povinný zaplatiť objednávateľovi zmluvnú pokutu vo výške 200,- € za každý začatý deň omeškania; právo objednávateľa domáhať sa popri zaplatení zmluvnej pokuty náhrady škody a to v celom rozsahu tým nie je dotknuté.

Zhotoviteľ týmto na seba preberá záväzok, že dielo bude spôsobilé na použitie pre dohodnutý účel resp., že si zachová svoje vlastnosti a to počas doby 24 mesiacov; zhotoviteľ sa zaväzuje, že počas záručnej doby na svoje náklady vykoná všetky potrebné servisné prehliadky vyplývajúce z právnych predpisov, záručných podmienok dodávanej technológie alebo inej dokumentácie vzťahujúcej sa na dielo a o ich vykonaní predloží objednávateľovi písomné osvedčenie. Záručná doba začína plynúť dňom protokolárneho prevzatia diela podľa. Zmluvné strany sa dohodli, že pre uplatnenie práv zo záruky za akosť vylučujú použitie ustanovenia § 428 Obchodného zákonníka.

# LICENČNÉ DOJEDNANIA

Všetky licenčné podmienky týkajúce softwarovej časti diela sú dojednané v osobitnej licenčnej zmluve – v prílohe č. 2 tejto zmluvy.

# ZMLUVNÉ POKUTY A ÚROK Z OMEŠKANIA

**9.1**

Ak sa zhotoviteľ dostane do omeškania s dokončením alebo splnením celého diela alebo jeho časti, ktorá je predmetom samostatného odovzdania a prevzatia po termíne uvedenom na jeho ukončenie, zaväzuje sa zaplatiť zmluvnú pokutu až do výšky 0,5 % z ceny z takto nedokončenej časti za každý deň omeškania až do dňa riadneho dokončenia a splnenia v zmysle tejto zmluvy.

**9.2**

Ak objednávateľ nezaplatí riadne vystavené a prevzaté faktúry od zhotoviteľa, zhotoviteľ je oprávnený požadovať zaplatenie 0,02 % úroku z omeškania za každý deň omeškania, a to podľa lehoty splatnosti príslušnej faktúry.

**9.3**

Zmluvná pokuta je splatná v plnom rozsahu do 15 dní od prvej písomnej výzvy objednávateľa a bude splnená pripísaním peňažných prostriedkov vo výške zmluvnej pokuty na účet objednávateľa. Zmluvnú pokutu má objednávateľ právo započítať proti akejkoľvek časti ceny diela, resp. nasledujúcej platbe.

**9.4**

Zaplatením zmluvnej pokuty sa zhotoviteľ nezbavuje povinnosti splnenia diela, zabezpečeného zmluvnou pokutou.

**9.5**

Uplatnením vyššie uvedených sankcií nie je dotknuté právo objednávateľa na náhradu škody spôsobenej omeškaním dokončenia a splnenia diela alebo nesplnením technických a technologických garantovaných parametrov podľa projektovej dokumentácie a právo na náhradu škody spôsobenej na majetku objednávateľa, ktoré spôsobí zhotoviteľ pri zhotovovaní diela.

**9.6**

Ak objednávateľovi vznikne akákoľvek škoda z dôvodu nedodržania termínu odovzdania diela, zhotoviteľ sa zaväzuje túto škodu v plnej výške (skutočná škoda ako i ušlý zisk) nahradiť objednávateľovi.

**9.7**

Zhotoviteľ sa zaväzuje, že bez predchádzajúceho písomného súhlasu objednávateľa nebude postupovať ani inak obchodovať s nárokmi vyplývajúcimi z tejto zmluvy podľa Občianskeho zákonníka a iných platných právnych predpisov pod sankciou zaplatenia zmluvnej pokuty až do výšky hodnoty takto prevedeného práva alebo záväzku.

**9.8**

Vznikom povinnosti uhradiť zmluvnú pokutu alebo jej zaplatením nie je dotknutý nárok objednávateľa na náhradu škody.

**9.9**

Objednávateľ je oprávnený všetky uplatnené zmluvné pokuty, na ktorých sa zmluvné strany v tejto zmluve dohodli, jednostranne započítať proti akejkoľvek pohľadávke zhotoviteľa, proti akejkoľvek časti celkovej ceny diela.

**9.10**

Ak sa pri dňoch neuvádza, či sa jedná o deň pracovný alebo kalendárny, zmluvné strany sa dohodli, že ide o deň kalendárny.

# ODSTÚPENIE OD ZMLUVY

Každá zo zmluvných strán je oprávnená odstúpiť od zmluvy v zmysle ustanovenia § 345 a nasl . Obchodného zákonníka.

Za podstatné porušenie povinnosti zhotoviteľa sa považuje:

1. omeškanie zhotoviteľa s vykonaním diela dlhšie ako 14 dní oproti dohodnutému termínu,
2. svojvoľné a neodôvodnené prerušenie vykonávania diela, alebo také vykonávanie diela, pri ktorom nebudú dodržiavané zmluvné podmienky vykonávania diela.

Za podstatné porušenie povinnosti objednávateľa sa považuje omeškanie s peňažným plnením o viac ako 90 dní.

V prípade odstúpenia od zmluvy sa zmluvné strany vysporiadajú podľa pravidiel uvedených v Obchodnom zákonníku; objednávateľ je však povinný uhradiť zhotoviteľovi vždy najviac to, o čo sa objednávateľ zhotovovaním veci preukázateľne obohatil.

# 11.ZÁVEREČNÉ USTANOVENIA

## 11.1

Táto Zmluva nadobúda platnosť a účinnosť dňom podpísania zmluvy oboma zmluvnými stranami.

## 11.2

Zhotoviteľ sa zaväzuje, že najneskôr v čase uzavretia tejto zmluvy, uvedie údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia, ak ide o subdodávateľa, ktorý má povinnosť zápisu do registra partnerov verejného sektora.

## 11.3

Zhotoviteľ je povinný strpieť výkon kontroly/auditu súvisiaceho s dodávaným tovarom, kedykoľvek počas platnosti a účinnosti Zmluvy o poskytnutí nenávratného finančného príspevku, a to oprávnenými osobami a poskytnúť im všetku potrebnú súčinnosť. Oprávnené osoby sú: a) Poskytovateľ a ním poverené osoby, b) Útvar následnej finančnej kontroly a nimi poverené osoby; c) Najvyšší kontrolný úrad SR, príslušná Správa finančnej kontroly, Certifikačný orgán a nimi poverené osoby, d) Orgán auditu, jeho spolupracujúce orgány a nimi poverené osoby, e) Splnomocnení zástupcovia Európskej Komisie a Európskeho dvora audítorov, f) Osoby prizvané orgánmi uvedenými v písm. a) až d) v súlade s príslušnými právnymi predpismi SR a EÚ.

## 11.4

Meniť alebo doplňovať obsah tejto zmluvy je možné len formou písomných dodatkov, ktoré budú datované, číslované a podpísané oprávnenými osobami za obidve zmluvné strany. Dodatky nadobúdajú platnosť dňom ich podpísania obidvomi zmluvnými stranami a účinnosť dňom nasledujúcim po dni ich zverejnenia.

## 11.5

Túto zmluvu je možné meniť počas jej trvania bez nového obstarávania, ak:

1. hodnota dodatkov/dodatku je nižšia ako 15% hodnoty pôvodnej zmluvy. Zmenou sa nesmie meniť charakter zmluvy,
2. ide o doplňujúce tovary, ktoré sú nevyhnutné, nie sú zahrnuté do pôvodnej zmluvy a poskytuje ich pôvodný dodávateľ,
3. potreba zmeny vyplynula z nepredvídateľných okolností a zmenou sa nemení charakter zmluvy,
4. ide o nahradenie pôvodného dodávateľa novým dodávateľom na základe skutočnosti, že iný hospodársky subjekt, ktorý spĺňa pôvodne určené podmienky obstarávania, je právnym nástupcom pôvodného dodávateľa v dôsledku jeho reorganizácie, vrátane zlúčenia a splynutia alebo úpadku, za predpokladu, že pôvodná zmluva sa podstatne nemení,
5. nedochádza k podstatnej zmene pôvodnej zmluvy, bez ohľadu na hodnotu tejto zmeny.

## 11.6

Objednávateľ neuzavrie zmluvu s dodávateľom, ktorý má povinnosť zapisovať sa do registra partnerov verejného sektora a nie je zapísaný v registri partnerov verejného sektora, alebo ktorého subdodávatelia, ktorí majú povinnosť zapisovať sa do registra partnerov verejného sektora a nie sú zapísaní v registri partnerov verejného sektora.

## 11.7

Táto zmluva je vyhotovená v dvoch exemplároch, z ktorých každá zo zmluvných strán obdrží jedno vyhotovenie. Obe vyhotovenia majú platnosť originálu.

## 11.8

Zmluvné strany sa dohodli, že komunikácia zmluvných strán bude prebiehať výlučne písomne (e‐mailom).

## 11.9

Ak sa akékoľvek ustanovenie tejto zmluvy stane neplatným v dôsledku jeho rozporu s právnymi predpismi Slovenskej republiky a Európskeho spoločenstva, nespôsobí to neplatnosť celej zmluvy. Zmluvné strany sa v takomto prípade zaväzujú bezodkladne vzájomným rokovaním nahradiť neplatné zmluvné ustanovenie novým platným ustanovením tak, aby bol zachovaný pôvodný účel zmluvy a obsah jednotlivých ustanovení zmluvy.

## 11.10

Zmluvné vzťahy neupravené touto zmluvou sa riadia príslušnými ustanoveniami zák. č. 513/1991 Zb. Obchodného zákonníka, v znení neskorších predpisov a súvisiacich právnych predpisov Slovenskej republiky.

## 11.11

Zmluvné strany potvrdzujú, že konali na základe slobodnej vôle, zmluva nebola uzavretá v tiesni za nápadne nevýhodných podmienok, pod nátlakom a že si zmluvu prečítali, jej obsahu porozumeli, súhlasia s ním, a na znak súhlasu ju podpisujú.

## 11.12

Táto zmluva sa vyhotovuje v písomnej forme v 4 originálnych exemplároch, pričom každá zo zmluvných strán dostane dva rovnopisy.

Prílohy:

Príloha č. 1: Technická špecifikácia dodania predmetu zmluvy

Príloha č. 2: Licenčná zmluva

Príloha č. 3: Kalkulácia ceny

V .... , dňa …………………… V .....  , dňa ……………………

**Objednávateľ: Zhotoviteľ:**

Príloha zmluvy č. 2

**LICENČNÁ ZMLUVA**

o udelení licencie k užívaniu systému ..............................(názov)

Zmluvné strany

**Užívateľ licencie** : **INFINITY GROUP a.s.**

Adresa : Pstruša 813, 962 02 Pstruša

Zastúpený : Ing. Tomáš Pilát – predseda predstavenstva

IČO : 43970630

IČ DPH : SK2022536835

Obchodný register : okr. súd B. Bystrica, odd: Sa, vl. č.:923/S

**Poskytovateľ licencie** :

Sídlo :

Prevádzka :

Zastúpený :

IČO :

IČ DPH :

Obchodný register :

# Preambula

Poskytovateľ licencie vyhlasuje, že je majiteľom autorských práv na programový produkt ......................................., ktorý zahrňuje počítačový software, príslušné médiá a dokumentáciu v tlačenej alebo elektronickej forme.

Táto zmluva sa uzatvára medzi užívateľom licencie a poskytovateľom licencie nezávisle od toho, či produkt ............................ bol nadobudnutý priamo od poskytovateľa licencie alebo prostredníctvom distribučnej siete.

Softwarový produkt je chránený zákonmi na ochranu autorských práv a medzinárodnými dohodami o autorských právach. Softwarový produkt sa nepredáva, iba sa udeľuje licencia na jeho používanie.

# Rozsah oprávnení

Licencia oprávňuje užívateľa licencie využívať produkt ................................. na jednom počítači, špecifickej sieti, mieste a operačnom systéme podľa protokolu o udelení licencie. Produkt môže bežať na ľubovoľných počítačoch v danej sieti, avšak celkový počet súčasne pracujúcich užívateľov nesmie prekročiť počet užívateľov licencií.

Aktualizácia produktu ................................. *(update, upgrade)* oprávňuje užívateľa licencie používať tento produkt v aktualizovanom tvare a nahrádza pôvodný produkt s tým, že užívateľ je povinný zničiť všetky kópie dotknuté aktualizáciou, alebo ich vrátiť poskytovateľovi licencie. V prípade, že užívateľ licencie nie je spokojný s aktualizáciou produktu, môže sa bez obmedzenia vrátiť k pôvodnej verzii.

Užívateľ má právo si zakúpiť právo na aktualizáciu a inováciu produktu ............................... ďalšie služby - Právo na údržbu *(Annual Maintenance)* k produktu ........................................

# Ďalšie práva a obmedzenia

Užívateľ licencie nesmie presunúť, predať, udeliť sublicencie, prenajať alebo inak previesť produkt inej strane bez predchádzajúceho písomného súhlasu poskytovateľa licencie.

Užívateľ licencie súhlasí, že nespôsobí alebo nedovolí kopírovanie produktu, okrem svojich prevádzkových rutinných údajov pre účely zálohovania.

Užívateľ licencie nesmie kopírovať alebo dovoliť iným kopírovať pre tretie osoby žiadnu časť príručiek alebo iného tlačeného materiálu poskytovaného s produktom alebo updatom produktu žiadnymi spôsobmi vrátane prenosu a prekladu.

# Záruky

Poskytovateľ licencie zaručuje, že softwarový produkt ................................... spĺňa všetky v súčasnosti platné legislatívne predpisy a nariadenia v SR.

Poskytovateľ licencie zaručuje, že najnovšie verzie ..................................budú spĺňať prípadné legislatívne zmeny na území SR.

Užívateľ licencie je uzrozumený s tým, že vzhľadom na zvláštnu povahu softwarových produktov a na dosiahnutý stupeň technického rozvoja nie je v súčasnosti možné vylúčiť výskyt prípadných skrytých závad. Užívateľ licencie prípadnú skrytú závadu písomne vyšpecifikuje, informuje o nej poskytovateľa licencie a ten ju bezodkladne do 48 hodín preverí a bezplatne odstráni.

Ak poskytovateľ licencie neodstráni skrytú závadu ani v lehote uvedenej v čl. 5.2. tejto zmluvy užívateľ licencie má nárok na náhradu škody, ktorá vznikla nefunkčnosťou softwarového produktu .................................. .

# Záverečné ustanovenia

Táto zmluva sa uzatvára na dobu neurčitúa je platná aj pre prípadných právnych nástupcov užívateľa licencie so súhlasom poskytovateľa licencie.

Pokiaľ sa zistí, že akékoľvek ustanovenie tejto zmluvy je neplatné, nezákonné alebo nevymáhateľné, platnosť a vymáhateľnosť ostávajúcich ustanovení nebude týmto dotknutá.

Podmienky tejto licenčnej zmluvy sú záväzné vo veci použitia produktu ................................... pre užívateľa licencie počnúc dňom vzniku práva na používanie produktu ............................... a ich záväznosť pre užívateľa trvá po celý čas trvania práva používať produkt .............................. Právo užívať licenciu má užívateľ licencie aj v prípade zániku poskytovateľa licencie.

V prípade závažného porušenia hore uvedených povinností užívateľom zaniká užívateľovi právo používať produkt .........................., pričom právo na náhradu vzniknutej škody poskytovateľovi licencie nie je zánikom práva na používanie produktu ........................... dotknuté.

Dňa: .......................................

\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_

užívateľ licencie poskytovateľ licencie